आरोप है कि दीपक कुमार व खजान सिंह कृष्ण कुमार को जबरन गाड़ी में उठाकर ले गए और माल गोदाम रोड पर मारपीट के बाद लोगों की भीड़ जमा होते देख उसे छोड़कर वहां से भाग गए। कृष्ण कुमार ने कहा कि पूरे मामले को लेकर शहर थाना सिरसा में दीपक कुमार व खजान सिंह सहित अज्ञात पर मामला दर्ज है, मगर अभी तक आरोपी पुलिस की गिरफ्त से बाहर है। पुलिस प्रशासन को पुख्ता सबूत देने के बाद भी अभी तक उपरोक्त को गिरफ्तार नहीं किया गया है। उन्होंने कहा कि आरोपियों का कहना है कि हरियाणा सरकार के एक बड़े मंत्री का पुलिस प्रशासन पर दबाव है और इसी दबाव के चलते अभी तक कोई कार्रवाई नहीं हुई है।